<classify> WAZAZI na Walezi wametakiwa kuwa na tabia ya kuwaogesha watoto hasa wa madarasa ya awali kwani kufanya hivyo watapata nafasi ya kuwachunguza iwapo wanafanyiwa vitendo vya ukatili ukiwemo wa kingono.Ofisa Elimu Kata ya Manchali Wilaya ya Chamwino mkoani Dodoma, Mwalimu Halima Mjema alisema hayo wakati wa kikao cha majadiliano katika Mradi wa Sauti Yangu unaotekelezwa na Shirika la Utetezi wa Wanawake na Watoto la Women Wake up Wowap. Mwalimu Mjema alisema wazazi wengi hawana kawaida ya kuwaogesha watoto wao,Utakuta mzazi hana muda wa kumwogesha mtoto, mwaka mzima mtoto anaoga mwenyewe.Ukiona mtoto kafika hata chekechea unaona keshakuwa ni mkubwa anaweza kufanya kila jambo mweyewe, sio sawa, mzazi ana jukumu la kuchunguza maisha ya mtoto kila siku, amesema.Alisema ukatili mwingi umekuwa ukifanyika ndani ya familia, hivyo kila mzazi ana jukumu la kuhakikisha mtoto anakua katika mazingira salama ikiwa ni pamoja na kuwa makini na wageni wanaofika majumbani na kuachwa walale chumba kimoja na watoto.Pia alisema wazazi wengi hawana kawaida ya kuzungumza na watoto wao kama marafiki hivyo kusababisha watoto kushindwa kutoa taarifa pindi wanapofanyiwa ukatili.Miongoni mwa matukio wilayani Chamwino ya ukatili kwa watoto ni pamoja na like la mwanafunzi wa darasa la tatu katika Shule ya msingi ya Wilunze mwenye umri wa miaka 14 jina tunalo aliyekamatwa kwa tuhuma za kumlawiti mtoto wa miaka mitatu.Mtendaji wa Kijiji Cha Wilunze, Georgina Richard alisema aliyeshuhudia kitendo hicho alitoa taarifa kwa mama wa mtoto ambaye alimpeleka hospitali kupimwa na kukutwa na mbegu za kiume mapajani ambazo zimekauka, na alikuwa ameingiliwa kinyume na maumbile.Alisema kutokana na uchunguzi aliofanya baada ya tukio hilo ilibaini kuwa mtuhumiwa huyo alikuwa akilawiti baadhi ya watoto wa darasa la kwanza na la pili.Tulikwenda Hadi shuleni tukawabaini watoto waliofanyiwa kitendo hicho wako wa kike na wengine wa kiume, tukagundua kama watoto walikuwa wakifanyiwa vitendo hivyo lakini walikuwa hawasemi alisema.Kamanda wa Polisi mkoa wa Dodoma, Gilles Muroto mwishoni mwa wiki amesema kumekuwa na ongezeko la makosa ya ukatili na unyanyasaji wa kijinsia na vitendo vya ukatili katika jamii.Amesema katikati kipindi cha miezi sita takwimu za unyanyasaji wa kijinsia kuanzia Januari hadi Juni zinaonesha kesi zilizoripotiwa zilikuwa 517, ambapo wilaya ya Dodoma Mjini kesi zilizoripotiwa ni 130, Chamwino 69, Kondoa 73, Mpwapwa 220, Kongwa nne, Bahi 10 na Chemba nane.Amesema mwaka 2018 kesi zilizoripotiwa zilikuwa 174 ambapo Dodoma Mjini kesi zilizoripotiwa zilikuwa 108,Chamwino nane, Kondoa 24, Mpwapwa 10, Kongwa Saba ,Bahi saba na Chemba nane.Alisema ukilinganisha takwimu za mwaka Jana na mwaka huu Kuna ongezeko la kesi 343 zilizoripotiwa.Mtendaji wa Kijiji cha Bwawani, wilayani Chamwino, Michael Kahichi alisema wanawake, watoto wanaofanyiwa ukatili wamekuwa wakitishiwa ili wasiseme ukweli.Aidha alisema wengi wanaofanyiwa ukatili wamekuwa wakimaliza masuala yao kifamilia na hivyo kusababisha ukatili kuendelea kuwepo kwenye jamii.Akitoa mfano alisema waliwahi kumfumania mwanafunzi akiwa na mtu mzima waliwakamata na kuwapeleka kituo cha polisi cha Chamwino.Nikapigiwa simu na askari, mwenyekiti wa kijiji njoo, nikauliza kufanya nini sina nauli akasema, uje, alisema. Alisema matukio ya ukatili yamekuwa yakifanya waishi maisha ya vitisho kwani wanapokamata watu na kuwafikisha kituoni kunakuwa na uhasama.Nina tishio la kuuawa lakini nimesema safari hii nitafika hadi kwa waziri wa elimu, mhalifu alikubali kuwa na uhusiano na mwanafunzi ndio maana tulimpeleka kituoni, lakini polisi wanatufanya tuwe na kazi ngumu, alieleza.Akijibu hoja ya Mwenyekiti wa Bwawani kuitwa kituo cha polisi, Ofisa wa Polisi kutoka Dawati la Jinsia katika Kituo cha Polisi Chamwino, Vaileth Ambele alisema, licha ya mtuhumiwa kukamatwa na kufikishwa kituoni, mweyekiti huyo alikuwa akihitajika ili kutoa maelezo yake.Mratibu wa Wowap, Nasra Suleiman alisema mradi wa Sauti Yangu ulianzishwa kutokana na maamuzi ya Umoja wa Mataifa UN wa kutokomeza ukatili dhidi ya watoto kama ilivyoelekezwa katika malengo ya maendeleo endelevu na kutoka katika mwito wa uwajibikaji kwenye muktadha wa ajenda ya Maendeleo Endelevu kufikia mwaka 2030.  <topic>: kitaifa 